Diari Oficial de la Generalitat Valenciana


Sumari del DOGV 3372, del 13-11-1998 (1998/9686)

ACORD de 3 de novembre de 1998, del Govern Valencià, per la qual es declara d'interés comunitari l'ampliació d'una indústria de manipulació de productes hortofructícoles, al terme municipal de Torreblanca.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3372

Data del DOGV
:   13-11-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/9686


Data del document
:   03-11-1998

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

ACORD de 3 de novembre de 1998, del Govern Valencià, per la qual es declara d'interés comunitari l'ampliació d'una indústria de manipulació de productes hortofructícoles, al terme municipal de Torreblanca. [1998/X9686]
  
El Govern Valencià, en la reunió del dia 3 de novembre de 1998, adoptà l'acord següent:
  
Vist l'expedient promogut per la representació de la Cooperativa Torreblanca, S. Coop. V., instant la declaració d'interés comunitari per a l'ampliació d'una indústria de manipulació de productes hortofructícoles, en sòl classificat com a no urbanitzable, del terme municipal de Torreblanca, del qual resulten rellevants els següents
  
Antecedents de fet
  
Primer
  
Amb data 14 d'abril de 1997, tingué entrada en el Servei Territorial d'Urbanisme de Castelló la sol·licitud de declaració d'interés comunitari pel procediment extraordinari, formulada pel Sr. Eustaquio Méndez Soler en representació de la Cooperativa Torreblanca, S. Coop. V., per a l'ampliació d'una indústria hortofructícola, al sòl no urbanitzable del terme municipal de Torreblanca, parcel·la 79 del polígon 8, finca registral número 1.021 de 37.640 m² de superfície.
  
El promotor de l'expedient és el titular cadastral de la citada parcel·la.
  
L'objecte de l'ordenació proposada en l'expedient és el d'ampliar una indústria hortofructícola existent des de 1989, i es construeixen per a això tres naus de 1.500, 4.050 i 675 m², respectivament, que junt amb l'existent de 2.975 m² sumen un total de 9.200 m². A la dita quantitat cal afegir-li 545 m² de molls i 224 i 189 m² d'oficines, així com 50 m² destinats a sala de màquines, cosa que significa una superfície construïda de 10.208 m² i una superfície ocupada de 10.019 m².
  
Les construccions preteses es proposen amb una separació a límits superiors a 5 m i una separació a camins superiors en els 13 m.
  
Segon
  
Després dels informes previs de l'Ajuntament de Torreblanca, de la Conselleria de Medi Ambient i del Ministeri de Foment, es va admetre a tràmit l'expedient mitjançant Resolució de 25 de setembre de 1997, del conseller d'Obres Públiques, Urbanisme i Transports.
  
El projecte, junt amb el seu estudi d'impacte ambiental, es va sotmetre a informació pública, pel termini d'un mes, mitjançant anuncis publicats en el Diari Oficial de la Generalitat Valenciana núm. 3.101, de 16 d'octubre de 1997, i en el diari Mediterráneo de Castelló, de 28 d'octubre de 1997.
  
Durant el període establit per a això no es va presentar cap al·legació.
  
De la mateixa manera, durant el termini d'informació pública, no es va presentar cap proposta alternativa a la desencadenant del procediment.
  
Tercer
  
Sense perjudici dels informes demanats prèviament l'admissió a tràmit de l'expedient, als quals s'ha fet referència, una vegada acordada aquesta, es va sol·licitar el de la Conselleria d'Ocupació, Indústria i Comerç, emés en sentit favorable el 20 de gener de 1998.
  
Així mateix, es va concedir audiència en l'expedient als municipis de la zona (Alcalà de Xivert i Cabanes), sense que s'hagen rebut al·legacions ni de l'un ni de l'altre.
  
El projecte s'ha sotmés a Declaració d'Impacte Ambiental, emesa per Resolució del director general per al Desenvolupament Sostenible, de la Conselleria de Medi Ambient, amb data 22 de maig de 1998, per la qual es considera acceptable el projecte només als efectes ambientals, amb les condicions següents:
  
«1. Les aigües residuals hauran de complir els límits establits en les ordenances municipals de vessaments a la xarxa de clavegueram o, si no n'hi ha, al model d'ordenança de vessament a la xarxa de clavegueram municipal, que es disposa d'una arqueta prèvia a la seua connexió a la xarxa, segons el model de l'ordenança precitada. Així mateix, s'haurà de donar compliment a allò que s'ha indicat per a aquestes en l'article 8 del Reial Decret 509/1996 (de desenvolupament del Reial Decret Llei 11/1995, pel qual s'estableixen les normes aplicables al tractament de les aigües residuals urbanes) sobre el vessament de les aigües residuals industrials a la xarxa de clavegueram.
  
2. Altres condicionants de caràcter ambiental que s'establisquen en les autoritzacions sectorials que li siguen d'aplicació».
  
Quart
  
La Comissió Informativa d'Urbanisme de Castelló, en sessió de 30 de juny de 1998, va acordar informar favorablement l'expedient i elevar proposta d'aprovació definitiva i d'adjudicació de l'actuació integral a la Cooperativa Torreblanca, S. Coop. V.
  
Cinqué
  
El conseller d'Obres Públiques, Urbanisme i Transports va informar favorablement la present declaració d'interés comunitari mitjançant la Resolució de data 25 de setembre de 1998.
  
Fonaments de dret
  
Primer
  
L'actuació sol·licitada pretén l'ocupació d'una superfície de terrenys superior als 8.000 m² de construcció, en sòl no urbanitzable, i la sol·licitud de declaració d'interés comunitari s'ha tramitat ?i s'ha de resoldre- de conformitat amb allò que s'ha disposat en l'article 20 de la Llei 4/1992, de 5 de juny, de la Generalitat Valenciana, sobre sòl no urbanitzable (LSNU).
  
En aquest ordre de coses, i en relació amb allò que s'ha disposat en l'apartat número 1 del citat precepte:
  
a) Per les seues característiques i el seu impacte territorial, l'activitat no pot emplaçar en els sòls urbans, urbanitzables o aptes per a la urbanització previstos pels planejaments vigents als municipis de la zona. En efecte, l'actuació es planteja com a ampliació d'una indústria hortofructícola existent, l'activitat de la qual consisteix en la manipulació en fresc de cítrics per a la seua comercialització, i es considera adequat per a això estar ubicat en una zona lliure, i disposar d'aparcament, càrrega i descàrrega i allunyada de zones d'alta o mitjana concentració industrial potencialment contaminants.
  
De la mateixa opinió és l'Ajuntament de Torreblanca, que així ho va manifestar en l'Acord adoptat per la Comissió de Govern, de 20 de maig de 1997.
  
b) L'actuació resol adequadament i al seu càrrec els serveis que necessita per al seu establiment i funcionament, segons resulta de la pròpia documentació aportada pel sol·licitant. Així, disposa d'accés rodat, proveïment d'aigua de la xarxa municipal, subministrament d'energia elèctrica i tractament dels residus sòlids.
  
c) El promotor de l'expedient assumeix el compliment de les obligacions, els deures i les cessions exigides de conformitat amb l'apartat 1.c) de l'article 20 de la LSNU. En el present cas, el deure de cessió s'ha substituït pel pagament del cost d'infraestructures públiques addicionals, i es proposa, a tal fi, l'import de 2.850.560 pessetes, que l'Ajuntament de Torreblanca accepta per Acord de la Comissió de Govern, de 30 de març de 1998.
  
Segon
  
En la tramitació de l'expedient s'han observat les exigències processals establides en l'article 20.2 de la LSNU, en relació amb les derivades de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Tercer
  
L'actuació és d'implantació adequada des del punt de vista territorial, econòmic i social.
  
L'actuació es pretén en sòl classificat com a no urbanitzable comú pel planejament de Torreblanca, que no afecta els espais naturals d'interés per a la seua conservació, ni a vies pecuàries, ni al domini públic hidràulic, i el terreny no té la consideració de forestal, i es conclou, per tant, amb l'adequació de l'emplaçament proposat, i més quan la declaració d'impacte ambiental, ja citada, així ho recull.
  
Des del punt de vista econòmic i social, l'Ajuntament de Torreblanca, en l'Acord de 20 de maig de 1997, manifesta la conveniència de l'activitat per a facilitar el desenvolupament econòmic i social de mantindre's els llocs de treball existents actualment, així com la creació d'algun més.
  
De tot això se segueix que procedeix la declaració d'interés comunitari sol·licitada, amb les condicions que s'exposen en la part dispositiva del present Acord.
  
Quart
  
El Govern Valencià és l'òrgan competent per a la resolució de l'expedient, amb la consegüent aprovació i definició del corresponent ús, en virtut d'allò que s'ha disposat en l'article 20 de la Llei 4/1992, de 5 de juny, de la Generalitat Valenciana, sobre sòl no urbanitzable, després de l'informe previ del conseller d'Obres Públiques, Urbanisme i Transports i de la Comissió Informativa d'Urbanisme (articles 5 i 11 del Reglament d'Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià).
  
Vistos els preceptes legals citats i la resta de general i pertinent aplicació, a proposta del conseller d'Obres Públiques, Urbanisme i Transports, el Govern Valencià
  
ACORDA
  
1r. Aprovar definitivament com a actuació integral que s'ha de desenvolupar en els termes de l'article 20 de la Llei 4/1992, de 5 de juny, de la Generalitat Valenciana, sobre sòl no urbanitzable, l'ordenació urbanística relativa a l'atribució d'ús per la ampliació d'indústria hortofructícola, en sòl no urbanitzable del terme municipal de Torreblanca, parcel·la 79 del polígon 8, finca registral 1.021, que afecta una superfície de 37.640 m², de la qual 10.208 m² seran construïts i 10.019 m² ocupats.
  
2n. Adjudicar la referida actuació integral d'interés comunitari a la Cooperativa Torreblanca, S. Coop. V., que haurà d'executar-la de conformitat a les determinacions del projecte presentat, i s'observaran les condicions següents:
  
1. Satisfer a l'Ajuntament de Torreblanca les compensacions econòmiques substitutives dels deures de cessió de terrenys, que es fixen en 2.850.560 pessetes, amb anterioritat al començament d'aquesta execució.
  
2. Obtindre de l'Ajuntament de Torreblanca la llicència municipal prèvia a l'execució de l'actuació, la qual haurà d'interessar de tal entitat local, en condicions d'obtindre-la, en el termini màxim de sis mesos següents al de la publicació d'aquest acord en el Diari Oficial de la Generalitat Valenciana. La no sol·licitud de la llicència en aquest termini comportarà la caducitat de l'adjudicació continguda en el present Acord.
  
3. Executar l'actuació observant les condicions imposades en la Declaració d'Impacte Ambiental de 22 de maig de 1998, consistents en:
  
«A. Les aigües residuals hauran de complir els límits establits en les ordenances municipals de vessaments a la xarxa de clavegueram o, si no n'hi ha, al model d'ordenança de vessament a la xarxa de clavegueram municipal, i es disposa d'una arqueta prèvia a la seua connexió a la xarxa, segons el model de l'ordenança precitada. Així mateix, s'haurà de donar compliment a allò que s'ha indicat per a aquestes en l'article 8 del Reial Decret 509/1996 (de desenvolupament del Reial Decret Llei 11/1995, pel qual s'estableixen les normes aplicables al tractament de les aigües residuals urbanes) sobre el vessament de les aigües residuals industrials a la xarxa de clavegueram.
  
B. Altres condicionants de caràcter ambiental que s'establisquen en les autoritzacions sectorials que li siguen d'aplicació».
  
4. Obtindre la autorització del Govern Valencià per a qualsevol canvi que afecte la titularitat de la promoció objecte de la present actuació integral.
  
Contra el present acord, que posa fi a la via administrativa, es podrà interposar recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des l'endemà del dia de la notificació o publicació del mateix. Per a la interposició del mencionat recurs serà requisit imprescindible que, amb caràcter previ, el recurrent comunique al Govern Valencià la interposició d'aquest, de conformitat amb allò que s'ha previst en els articles 57.2.f) i 58 de la Llei Reguladora de la Jurisdicció Contenciosa Administrativa, i en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjudici que es puga exercir qualsevol altre recurs que s'estime oportú.
  
Valencia, 3 de novembre de 1998
  
El conseller secretari del Govern Valencià,